C 495/30
MT
Il-Ġurnal Uffiċjali tal-Unjoni Ewropea
29.12.2022
Kaxxa 3: Politiki u miżuri ewlenin ta’ tranżizzjoni ġusta għall-NECPs aġġornati — il-promozzjoni tat-titjib fl-effiċjenza enerġetika, inkluż fis-settur tal-akkomodazzjoni soċjali affordabbli; il-forniment ta’ inċentivi u pariri finanzjarji lill-individwi, filwaqt li tingħata attenzjoni xierqa lillinċentivi maqsuma fost is-sidien u l-inkwilini u lill-evoluzzjoni tal-kostijiet tal-akkomodazzjoni; — l-għoti ta’ pariri mfassla apposta lill-konsumaturi kollha, u speċjalment lill-unitajiet domestiċi vulnerabbli, inkluż bl-użu ta’ għodod diġitali, dwar kif titnaqqas id-domanda għall-enerġija u jitnaqqsu l-kontijiet tal-enerġija tagħhom.
L-immirar tal-miżuri ta’ ffrankar tal-enerġija lejn attivitajiet ta’ konsum u produzzjoni b’domanda għolja għall-enerġija; — l-għoti tas-setgħa lill-konsumaturi tal-enerġija billi jiġi ffaċilitat l-aċċess għall-enerġija minn sorsi rinnovabbli, billi jiġu ssimplifikati l-proċeduri għall-għoti ta’ permessi u billi tiġi żviluppata aktar l-awtoprovvista permezz tal-komunitajiet tal-enerġija rinnovabbli u taċ-ċittadin, flimkien ma’ kampanji, b’enfasi speċjali fuq gruppi vulnerabbli u konsumaturi li jgħixu f’żoni rurali u remoti (eż. ir-reġjuni ultraperiferiċi tal-UE (40)); — il-prevenzjoni ta’ sfidi għat-trasport sostenibbli, inkluż l-affordabbiltà għall-unitajiet domestiċi vulnerabbli, permezz ta’ miżuri ta’ appoġġ dirett u bl-iżvilupp tal-infrastruttura meħtieġa; — l-appoġġ għall-aċċess għal impjiegi ta’ kwalità, b’mod partikolari permezz ta’ servizzi pubbliċi talimpjiegi, assistenza mfassla għat-tiftix ta’ impjiegi u miżuri oħrajn tal-politika attiva tas-suq tax-xogħol (eż. korsijiet ta’ apprendiment, inċentivi ta’ reklutaġġ u tranżizzjoni, programmi ta’ impjieg immirati u marbuta maż-żmien, skemi ta’ appoġġ għall-apprendistati u traineeships ta’ kwalità); — il-promozzjoni tal-ħolqien tal-impjiegi u tal-intraprenditorija f’attivitajiet ekoloġiċi, pereżempju permezz ta’ miżuri finanzjarji u mhux finanzjarji, l-iżgurar ta’ appoġġ aċċessibbli għal gruppi sottorappreżentati u vulnerabbli u l-inkoraġġiment tal-promozzjoni ta’ kriterji għall-għoti ekoloġiku għall-imprendituri; — l-attrezzar tan-nies bil-ħiliet it-tajba sabiex jaċċessaw impjiegi ta’ kwalità u l-indirizzar tan-nuqqas ta’ ħaddiema għat-tranżizzjoni ekoloġika u diġitali, bil-promozzjoni ta’ (1) edukazzjoni u taħriġ inklużivi, f’konformità mal-previżjonijiet tal-ħiliet u permezz ta’ sħubijiet mal-partijiet ikkonċernati, bħala l-Patt għall-Ħiliet (41); (2) skemi għal apprendistati, traineeships imħallsa u skemi ta’ job shadowing; (3) taħriġ għall-adulti għat-titjib tal-ħiliet u t-taħriġ mill-ġdid, pereżempju permezz ta’ kontijiet tal-apprendiment individwali (42), korsijiet rikonoxxuti b’mod wiesa’ jew is-sħubija fil-Patt tal-UE għall-Ħiliet (43); — l-iżgurar ta’ aċċess bilanċjat u ugwali għall-opportunitajiet ta’ edukazzjoni u ta’ impjieg fil-livelli kollha u fis-setturi kollha, pereżempju billi jitnaqqas l-iżbilanċ attwali bejn il-ġeneri li sa issa kkaratterizza l-istudenti STEM u s-settur tal-enerġija; — l-iżgurar ta’ sistemi ġusti ta’ benefiċċji tat-taxxa u protezzjoni soċjali sabiex jiġu appoġġati l-persuni u l-unitajiet domestiċi l-aktar affettwati, b’mod partikolari dawk f’sitwazzjonijiet vulnerabbli, inkluż permezz ta’ (1) appoġġ immirat u temporanju għall-introjtu dirett sabiex jiġu kkomplementati l-miżuri ta’ investiment, (2) it-trasferiment tal-piż tat-taxxa mill-introjti mix-xogħol lejn objettivi ekoloġiċi u (3) l-għoti ta’ skemi innovattivi ta’ tranżizzjoni minn impjieg għall-ieħor sabiex tiġi żgurata s-sigurtà talintrojtu matul it-tranżizzjonijiet tas-suq tax-xogħol.
(40) L-UE għandha disa’ reġjuni ultraperiferiċi li jinsabu fil-Punent tal-Oċean Atlantiku, fil-baċir tal-Karibew, fil-foresta tal-Amażonja u fl-Oċean Indjan.
B’kollox, fihom jgħixu 4,8 miljun ċittadin.
Ir-reġjuni ultraperiferiċi huma gżejjer, arċipelagi u territorju tal-art wieħed (il-Guyana Franċiża) u mhumiex parti mill-grilja kontinentali Ewropea.
Skont l-Artikolu 5(1)(e)(iv) tar-Regolament dwar il-Governanza, l-Istati Membri għandhom iqisu r-restrizzjonijiet ġeografiċi, ambjentali u naturali, inklużi dawk ta’ żoni u reġjuni mhux interkonnessi fl-istabbiliment ta’ miri għall-enerġija rinnovabbli.
(41) https://pact-for-skills.ec.europa.eu/index_en.
(42) Ir-Rakkomandazzjoni tal-Kunsill dwar kontijiet individwali tal-apprendiment.
(43) Ara wkoll ir-Rapport tal-JRC, Czako V. Skills for the clean energy transition, l-Uffiċċju tal-Pubblikazzjonijiet tal-Unjoni Ewropea, il-Lussemburgu, 2022, JRC129676.